NaiveNeuron/SloPal huggingface dataset:
Pellegrini, Peter, predseda NR SR (2014-12-11):
Ďakujem pekne. Pani poslankyňa Šípošová, nemôžete sa prihlásiť s faktickou, nakoľko pán Kuffa už len reagoval na faktické poznámky predtým. Vyhlasujem všeobecnú rozpravu za skončenú. Pýtam sa pána navrhovateľa, či chce zaujať záverečné slovo. Nech sa páči.
Fico, Robert, podpredseda NR SR (2010-10-19):
Pán poslanec Dostál.
Kollár, Jozef, poslanec NR SR (2012-06-28):
Ďakujem pekne. Vážený pán predseda, odporúčam, aby sa Národná rada Slovenskej republiky v zmysle § 73 ods. 3 písm. c) rokovacieho poriadku uzniesla na tom, že prerokuje tento návrh v druhom čítaní.
Bihariová, Irena, poslankyňa NR SR (2024-01-17):
Ďakujem pekne za slovo. Ja by som chcela nadviazať na to, čo sa tu viackrát spomína, a bolo to teda spomenuté aj v prejave pána poslanca a to je tá častá argumentácia potreby harmonizovať trestnoprávnu úpravu so zahraničím. Dovoľte mi to demaskovať na jednom veľmi konkrétnom a aktuálnom prípade. Mnohí si zrejme pamätáte z predvolebnej kampane, kedy počas moratória bol vyrobený deepfake, v ktorom účinkoval teda predseda Progresívneho Slovenska Michal Šimečka vo fiktívnom rozhovore s moderátorkou, s redaktorkou Denníka N, a spolu sa dohadujú na tom, ako zmanipulujú voľby. Včera o tom rozhodla okresná... okresná... Okresné riaditeľstvo Policajného zboru Bratislava III, kde to proste zhodili zo stola, vraj je to tak triviálne urobené, že tomu nikto nemôže uveriť. Prečo to spomínam? Pretože zahraničné trestné úpravy, napr. teda toľko spomínaný nemecký Strafgesetzbuch, ale aj francúzsky Code de procédure pénale majú obsiahnutú trestnoprávnu reguláciu dezinformácií, ktoré majú tak zásadný škodlivý vplyv, že môžu manipulovať mienkou voličov. Ak sa teda ideme približovať k zahraničným trestnoprávnym úpravám, pre mňa je naozaj že doteraz nezodpovedané, prečo nereflektujeme tie trendy, a tie trendy, podotýkam, nie sú niečo, čo vymyslela včera Bihariová, napríklad teraz nedávno bolo stretnutie v Davose a Davos označil, predstavte si to, práve problematiku dezinformácií, ktoré majú taký obrovský potenciál, že manipulujú verejnou mienkou ako najväčšiu globálnu hrozbu, ktorej najbližšie desaťročie budeme čeliť viac ako environmentálna kríza, viac ako finančná kríza, viac ako čokoľvek. A je zaujímavé, že my chceme byť takí pokrokoví a túto problematiku náš trestný kódex, resp. predkladaná novela úplne opomenula. Ďakujem. (Potlesk.)
P. Hrušovský, predseda NR SR: (2004-12-09):
J. Jaduš, poslanec: Ďakujem. Chcem vás poprosiť, aby sme hlasovali o mojom procedurálnom návrhu.
Jurinová, Erika, podpredsedníčka NR SR (2012-10-24):
Ďakujem. Opäť neregistrujem žiadne faktické poznámky na vaše vystúpenie. Takže posledný písomne, ústne prihlásený je pán poslanec Kaník.
P. Hrušovský, predseda NR SR: (2003-09-17):
Teraz budeme rokovať o návrhoch zákonov, ktorých predkladateľom je pán minister Prokopovič, ktorý uvedie jednotlivé návrhy v poradí, tak ako sú schválené v programe 17. schôdze Národnej rady Slovenskej republiky, s tým, že o jednotlivých návrhoch budeme rokovať, otvoríme rozpravu, prerušíme rokovanie o nich po skončení rozpravy a hlasovať o prerokovaných bodoch budeme o 17.00 hodine, po hlasovaní budeme pokračovať v rokovaní o jednotlivých bodoch programu, tak ako sú uvedené v návrhu programu. Ďalej vás chcem informovať, že poslanecké grémium sa dohodlo na tom, že návrh Zmluvy zakladajúcej Ústavu pre Európu bude predmetom rokovania 17. schôdze Národnej rady budúci týždeň v utorok o 9.00 hodine ako prvý bod programu s tým, že pán minister zahraničných vecí prednesie svoj návrh a pozíciu vlády Slovenskej republiky, otvoríme rozpravu a po skončení rozpravy skončíme tento bod s tým, že ak zostanú nedorokované ďalšie body 17. schôdze Národnej rady, budeme pokračovať v rokovaní až do skončenia rokovania o všetkých bodoch programu 17. schôdze Národnej rady. Je s takýmto návrhom všeobecný súhlas, páni poslanci? Ďakujem pekne. Teraz prosím pána ministra Prokopoviča, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov , ktorý prerokúvame ako tlač 317. Nech sa páči, pán minister, máte slovo.
Sloboda, Vladimír, poslanec NR SR (2019-01-30):
Ďakujem. Martin, presne tak, ako hovoríš, jednoducho takúto technickú novelu sme mohli mať už dávno, pretože zase tých pridaných technických zmien naozaj veľa už nepribudlo, skôr naopak, tie dva roky sme sa tu mohli baviť naozaj o zmene niektorých celých uznesení, ktoré sa týkajú skôr filozofie samotného zákona, a to sa vôbec neudialo. Naozaj, keď sa máme stretnúť raz za pol roka, nenazýval by som to vôbec nejakou diskusiou, pretože naozaj si len sadneme, skonštatuje sa, toto áno, toto nie a to je tak všetko. Pričom naozaj myslím si, že ten záujem možno aj z obidvoch strán by o, o túto diskusiu by bol, ale realita naozaj vyzerá úplne inak. A obávam sa, či naozaj táto drobná vec, ktorú dopredu sme avizovali, že v tej novele je pre nás neakceptovateľná, či tam naozaj nie je len kvôli tomu, aby nakoniec celá novela nezískala vôbec podporu primeraného počtu hlasov. Ďakujem.
P. Paška, predseda NR SR: (2010-03-09):
(Hlasovanie.) 129 prítomných, 102 za, 27 sa zdržalo. Návrh uznesenia sme schválili. Pani poslankyňa Szögedi uvedie teraz hlasovanie v prvom čítaní o návrhu poslancov Národnej rady Slovenskej republiky Viliama Novotného a Petra Markoviča na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Je to tlač 1500.
Laššáková, Jana, podpredsedníčka NR SR (2014-02-04):
Pani spravodajkyňa Vitteková, nech sa páči.
Laššáková, Jana, podpredsedníčka NR SR (2015-11-20):
Na vystúpenie pani poslankyne nie sú faktické poznámky. Vyhlasujem rozpravu za... Chcete v rozprave odpovedať, v rozprave či v záverečnom? Vyhlasujem rozpravu za skončenú. Pán predseda, nech sa páči, máte slovo záverečné.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 132 poslancov, hlasovalo 77 za, 4 proti, 51 sa zdržalo. Schválili sme to, že budeme pokračovať v treťom čítaní ihneď. Pristúpime k tretiemu čítaniu o tomto návrhu zákona. Otváram rozpravu. Do rozpravy sa neprihlásil, pani Gibalová, to je procedurálny návrh? Áno. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Nemky, Martin, poslanec NR SR (2016-12-01):
Pán predseda, ďakujem pekne za slovo. Pán poslanec Klus, ďakujem za vystúpenie a možno rád si s vami sadnem, ale určite bude na to priestor aj v druhom čítaní. Ďakujem pekne.
Pellegrini, Peter, predseda NR SR (2015-06-16):
Pán poslanec Lipšic.
Danko, Andrej, podpredseda NR SR (2023-12-13):
Poslanec Dubéci.
T. Cabaj, podpredseda NR SR: (2010-02-10):
Otváram všeobecnú rozpravu. Konštatujem, že do rozpravy sa písomne nikto neprihlásil. Kto má záujem, panie poslankyne, páni poslanci prihlásiť sa do rozpravy ústne? Registrujem pána poslanca Pavla Minárika. To je všetko. Končím možnosť prihlásiť sa do rozpravy. Nech sa páči, pán poslanec, môžete vystúpiť.
Kollár, Boris, predseda NR SR (2022-09-23):
Ďakujem pekne. Teraz vystúpi pán poslanec Šefčík, nech sa páči, v rozprave.
Šíbl, Jaromír, poslanec NR SR (2022-12-20):
Teraz budeme hlasovať o bodoch 7 až 11 z pozmeňujúceho návrhu pani poslankyne Zemanovej vyňatých na osobitné hlasovanie. Dajte, prosím, najprv hlasovať o bodoch 7 až 11 z pozmeňujúceho návrhu pani poslankyne Zemanovej.
Mihál, Jozef, poslanec NR SR (2012-07-31):
Ďakujem. Pán minister, veľmi si cením, že ste ako druhý reprezentant strany SMER – sociálna demokracia v dnešnej, zatiaľ päť hodín trvajúcej rozprave vystúpili, po pánovi premiérovi vy. Trošku ma mrzí, že vaši kolegovia poslanci sú okrem faktických poznámok vcelku tichučko. Ale chcem reagovať na to, čo ste hovorili, pokiaľ ide o skrátené legislatívne konanie a proces, ako trval. Chcem pripomenúť to, čo som už hovoril, chcem to zdôrazniť. Tento závažný zákon, tento závažný zákon nebol vôbec zverejnený na portáli právnych prepisov. Verejnosť sa s ním oficiálne nemohla zoznámiť. Medzirezortné pripomienkové konanie horko-ťažko trvalo tri pracovné dni. Sto sedemdesiat deväť pripomienok stihlo prísť, z toho 47 zásadných. Rozporové konania, ste, prepáčte, odflákli. S piatimi subjektmi k takémuto závažnému zákonu sa robí rozporové konanie?! Teraz máme riešiť tento zákon v skrátenom legislatívnom konaní. Pre opozičného poslanca, jeho práca spočíva v tom, že ak má teda mesiac čas na druhé čítanie, tak za ten mesiac si stihne pripraviť svoje pozmeňovacie návrhy, príspevky do rozpravy a podobne. Opozičný poslanec nemá za sebou aparát desiatok úradníkov tak, ako ho máte vy. Čiže tá práca je značne sťažená, ak vo štvrtok máme v druhom čítaní prednášať svoje opozičné návrhy. Pán premiér včera demonštratívne roztrhol akýsi papier. Ja sa obávam, že roztrhol legislatívne pravidlá vlády a zákon o rokovacom poriadku.
Ďuriš Nicholsonová, Lucia, podpredsedníčka NR SR (2018-10-19):
V rozprave teraz vystúpi pán poslanec Schlosár.
Hrnčiar, Andrej, podpredseda NR SR (2017-04-05):
Pán poslanec Kotleba.
B. Bugár, podpredseda NR SR: (2002-05-22):
(Hlasovanie.) Prítomných je 106 poslancov, za 94, proti 4, zdržalo sa 7, nehlasoval 1. Konštatujem, že tento návrh sme prijali. Nech sa páči, môžeme pristúpiť k pozmeňujúcim návrhom. M. Antecký, poslanec: Prvý pozmeňujúci návrh je ten, o ktorom som už hovoril, je to pozmeňujúci návrh pána poslanca Bohunického, v rámci ktorého žiada navýšiť rozpočet fondu o 300 miliónov v prospech projektu Vráťme šport do škôl.
Zajačik, Vladimír, poslanec NR SR (2021-06-22):
Ďakujem pekne. No čo na to už povedať? Vypočuli sme si tu prejav ako vystrihnutý zo XIV. zjazdu KSČ, len potlesk a skandovanie Nech žije KSČ tomu chýbalo. Zmyslom, zmysel tohto zákona dostatočne vysvetlili moje kolegyne Anka Andrejuvová a Zita Pleštinská. A k tomu, si myslím, že netreba nič viac dodať, iba mi dovoľte jednu malú poznámočku. Súdruh Blaha, vaše narážky na naše vzdelanie sú tu už všeobecne známe. Áno, ani ja nemám také vzdelanie ako vy, lebo mi vaši súdruhovia zakázali študovať. Ale keď sa tak pozerám, čo spravilo vaše vzdelanie s vami, asi im za to poďakujem.
Blanár, Juraj, podpredseda NR SR (2022-12-21):
Teraz vystúpi v rozprave pán spravodajca Milan Kuriak. Po ňom sa pripraví pán poslanec Suja. Nech sa páči.
Bugár, Béla, podpredseda NR SR (2019-06-27):
Takže, vážené panie poslankyne, vážení páni poslanci, budeme pokračovať v rokovaní. Prosím teraz pani poslankyňu Smolíkovú a takisto aj pána poslanca Balódiho, aby zaujali svoje miesta. Pokračujeme, samozrejme, návrhom zákona, ktorým sa dopĺňa školský zákon, tlač 1468. O slovo požiadala predkladateľka pani poslankyňa Smolíková. Máte slovo, nech sa páči. [Pokračovanie rokovania o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Ďuriš Nicholsonová, Lucia, podpredsedníčka NR SR (2018-02-08):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásil pán poslanec Drobný, týmto mu dávam slovo, nech sa páči.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 142 prítomných, 77 za, 40 proti, 25 sa zdržalo. Lehotu sme skrátili.
Zmajkovičová, Renáta, podpredsedníčka NR SR (2013-06-27):
Pán poslanec Mihál.
Pročko, Jozef, poslanec NR SR (2023-06-13):
Ďakujem veľmi pekne. Teda ten graf alebo to odstrihnutie toho grafu ste vysvetlili tak, že ste ho nevysvetlili, ale v poriadku, ste minister a už politik, takže dobre, za to máte bod. Ja len chcem povedať, že naozaj, ak ste počúvali pozorne, tak 1,5 miliardy, ktoré Ficova vláda tu nechala, alebo Pelleho, ale však toto bolo to isté, čert ako diabol, a teraz osem miliárd, tak to je taký rozdiel, ale naozaj je to taký rozdiel, ktorý by som naozaj poprosil povedať, že to je ten rozdiel a pritom čo sa tu dialo. A sám ste to potvrdili, aké krízy tu boli, obrovské krízy. Vy viete veľmi dobre, koľko peňazí išlo na pomoc podnikateľom, koľko peňazí išlo na pomoc rodinám, koľko peňazí išlo na zdravotníkov, tu tie peniaze nešli našim ľuďom, tuná blonďáčik (rečník ukázal smerom doprava) kývajúcimi nohami nedostal peniaze z Kežmarku, jak, jak mu dávali. Tie peniaze išli naozaj ľuďom, fakt ľuďom. Tu sa nekradlo. O toto vás chcem poprosiť, aby ste aj toto vy úradnícka vláda zohľadnili. A teda povedali ste, že jedna agentúra teda nezhoršila, druhá agentúra to polepšila a potom ste povedali, že tak jedna agentúra to zhoršila, ten rating. Viete, ono je to naozaj o tom, že či tá agentúra bola z Ruska, alebo od Fica. Ale čo je veľmi dôležité, ja chcem poprosiť pána Ódora, ešte mi neodpovedal, kde našiel toho Luciaka, s ktorým sa v živote nestretol a ako sa on dostal k Luciakovi, či to teda nie je politická nominácia. Ja vás chcem poprosiť do tretice, pána Šimka, to je, to je, to je, veď vy ste čestní ľudia, prosím vás, dávajte tam čestných ľudí, nie zmrdov, to robili tamto tí. (Rečník ukázal smerom doprava.) Ďakujem.
Kaliňák, Robert, podpredseda vlády a minister vnútra SR (2013-06-27):
Bohužiaľ, nie.
Verešová, Anna, poslankyňa NR SR (2016-04-28):
Ďakujem za slovo. 29. mája v 2015. roku bola v tlači titulka: „Matka Róberta Remiáša už 19 rokov zaspáva s pocitom, že jej upálili syna.“ A chcem veriť, že 29. mája v roku 2016 nájdeme v tlači titulku: „Matka Róberta Remiáša po 20. rokoch zaspáva s pocitom, že vinníci zodpovední za smrť jej syna budú potrestaní.“ V to sa úfam a verím. (Potlesk.)
Pellegrini, Peter, predseda NR SR (2015-11-11):
Prezentujme sa a hlasujme o vládnom návrhu zákona ako o celku s odporúčaním gestorského výboru schváliť ho. (Hlasovanie.) Prítomných 136 poslancov, za hlasovalo 122, zdržalo sa 12 poslancov, nehlasovali 2. Konštatujem, že sme schválili vládny návrh zákona o úveroch na bývanie. Pristúpime k hlasovaniu o návrhu uznesenia k návrhu rozpočtu Exportno-importnej banky Slovenskej republiky na rok 2016 (tlač 1789). Pán spravodajca Hreha, prosím, uveďte hlasovanie.
Hrnčiar Andrej, podpredseda NR SR (2016-09-20):
Prezentujme sa a hlasujme. (Hlasovanie.) Prítomných 137, za 78, proti 22, zdržalo sa 35, nehlasovali 2. Konštatujem, že Národná rada schválila navrhované uznesenie. Ďalej prosím povereného člena výboru pre kultúru a médiá poslanca Petra Marčeka, aby uviedol hlasovanie o bode 52 schváleného programu, ktorým je prvé čítanie o návrhu poslanca Viskupiča na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska, tlač 223. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 223.)
Heger, Eduard, poslanec NR SR (2016-09-13):
Ďakujem za slovo. Pán predseda, asi cítite, ako tu atmosféra stuhla a naozaj ťažko sa hľadajú slová. Vy ste predseda, od vás očakávame, že budete túto Národnú radu viesť a nie rozdeľovať. Toto vystúpenie v každom z nás zanechalo zmätok. My sa tu bavíme dva dni, tri dni o rokovacom poriadku. Áno, zápasíme argumentačne, bojujeme a chceme počuť, aj sme volali po tom, aby počuli, čo sú tie skutočné motívy. Ale ja teraz, možno naozaj tak naivne, amatérsky, nepoliticky, veď nám záleží na tom, aby táto Národná rada prinášala dobré veci pre tento národ. Veď tí ľudia naozaj k nám vzhliadajú. A tých výziev tu bolo dosť a je ťažké prijať výzvu pred veľkým publikom a je ťažké zareagovať na ňu, pretože dnes si ľudia myslia, alebo sme ako keby ľuďom nahovorili, že keď prijmete takúto výzvu, tak je to porážka, ale to nie je porážka. Práve to je ten skutok pokory, ktorý Slováci tak potrebujú vidieť. A ja vás tiež do toho povzbudzujem, aby ste urobili tento skutok. Tak ako povedali viacerí, áno, chyby robíme, ale náš národ už čaká na to, aby videli ľudí, ktorí sa vedia aj ospravedlniť, keď tú chybu urobia, vedia si to uvedomiť a vedia ju napraviť. Ako naozaj, takto chceme ísť ďalej? Veď vy ste, pán predseda, vy nám idete príkladom, vy nám prinášate tu nový rokovací poriadok. Ja vás prosím, zjednajte nápravu po tejto atmosfére, lebo zanechá to na nás veľkú stopu. Ďakujem.
Sulík, Richard, predseda NR SR (2010-11-05):
Hlasujte, prosím, teraz. (Hlasovanie.) Zo 134 prítomných poslancov hlasovalo 76 za, 7 proti, 50 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať o návrhu uznesenia k Petícii proti výstavbe megakasína na Slovensku (tlač 132). Spoločným spravodajcom je predseda výboru pre financie a rozpočet poslanec Jozef Kollár. Prosím ho, aby hlasovanie uviedol.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 142, za 97, zdržalo sa 45. Konštatujem, že sme návrh schválili.
Rajtár, Jozef, poslanec NR SR (2020-02-20):
SMER – SD vôbec nemyslí svoj návrh vážne, hlavne nemyslí vážne akúkoľvek starostlivosť o ľudí na Slovensku, či dôchodcov, či deti. Najlepším dôkazom toho je to, kto tu obhajuje tieto návrhy. Vedľa rečníckeho pultu sedia Ján Richter a Erik Tomáš. Vám záleží na deťoch? Keď sa odhalila kauza Čistý deň, vy konkrétne dvaja ste do poslednej kvapky krvi kryli hnusné zneužívanie detí a to ešte za pomoci Mariána Kočnera, mafiána a vraha. Vy dvaja osobne, ktorí tu sedíte a tvrdíte, ako veľmi vám záleží na srdci osud ľudí na Slovensku, osud dôchodcov a osud detí. Ako ste konali vtedy? Prečo ste sa tých detí nezastali vtedy? Prečo ste to neriešili vtedy, keď išlo o ich zneužívanie? Hanbite sa za to! Vy nemáte morálne právo predkladať voči ľuďom na Slovensku vôbec nič.
Hort, Milan, podpredseda NR SR (2011-02-04):
Pán poslanec Juraj Droba s faktickou poznámkou, nech sa páči.
Glváč, Martin, podpredseda NR SR (2017-09-11):
Pani poslankyňa Bašistová.
V. Novotný, poslanec: (2007-09-19):
Ja som včera nedostal odpoveď na svoju otázku, ktorú som namieril pánovi poslancovi Čížovi, pánovi podpredsedovi Národnej rady. Veľmi sa teším na jeho vystúpenia. A znovu sa ho budem pýtať, čím je to, že sociálna demokracia chce stále búrať to, čo reálne funguje a prináša svoje ovocie, pričom nerieši najpálčivejšie problémy. Odpoveď bude  taká kombinácia toho, že jednak to spočíva v nekompetentnosti a neschopnosti nájsť reálne riešenia a jednak to spočíva práve v tom, že to, čo funguje, je založené na slobodnej voľbe, na pluralite, na možnosti postarať sám o seba. A to akoby nefungovalo alebo nekorelovalo so socialistickou ideológiou. Ďakujem pekne.
Lukáč, Jozef, poslanec NR SR (2021-07-23):
Ďakujem za slovo. Chcem oznámiť členom výboru pre verejnú správu a regionálny rozvoj, že zasadnutie výboru bude zajtra 8.45 ráno. Ďakujem.
J. Počiatek, minister financií SR: (2009-02-12):
Ďakujem, skončil som.
Pellegrini, Peter, predseda NR SR (2024-02-01):
Pán poslanec Petro. Tiež tu nie je. Pán poslanec Ledecký. (Reakcia poslanca Ledeckého: „Ďakujem pekne.“ ) Pán poslanec, len dajako ticho bolo, nič sa nedialo. Naspäť, prosím, stlačte si znovu faktickú, pán poslanec Petro. Chvíľku vydržíme. Pán poslanec Petro faktickú bude mať teraz. Zasa sa vypol z faktickej, má procedurálny zapnutý. Bola tam už faktická, ale tak skúste teraz stlačiť faktickú. Tak. A nič nerobte teraz, to už technika všetko zvládne. Už zasa ste si to vypli. Prosím vás, stlačte faktickú teraz a nič nerobte viac, dobre? (Reakcie z pléna.) A nič, dobre. Nech sa páči. (Krátka pauza.) Viete čo, počkajme chvíľku, technici si to nahodia nejako, lebo vždy sa mu to vypína. Tak urobíme to takto, dajme teraz pána poslanca Ledeckého a potom sa vrátime k pánovi poslancovi Petrovi. Nech sa páči.
Borec, Tomáš, minister spravodlivosti SR (2015-05-21):
Ďakujem veľmi pekne za slovo, pán predseda. Vážené pani poslankyne, poslanci, chcel by som požiadať o otvorenie rozpravy ešte k Správnemu súdnemu poriadku, tlač 1335, vzhľadom na ešte nejaké technické veci, ktoré potrebujeme dotiahnuť, takže vás chcem poprosiť o otvorenie rozpravy. Ďakujem pekne.
Zmajkovičová, Renáta, podpredsedníčka NR SR (2014-01-30):
Pán poslanec Mikloško.
B. Bugár, podpredseda NR SR: (2005-06-24):
(Hlasovanie.) Prítomných 69. Vážené panie poslankyne, vážení páni poslanci, prerušujem rokovanie tejto schôdze. Budeme pokračovať v stredu o 9.00 hodine. Pán poslanec Nagy.
Tomáš, Erik, poslanec NR SR (2023-06-22):
Veľmi krátko. Tento váš pozmeňujúci návrh som konzultoval s ministerstvom práce, s kompetentnými pracovníkmi, a chybu ste urobili v tom, že ste do textu použili staré znenie ešte pôvodného zákona, to je chyba, pozrite si to. Ale, prosím vás, páni poslanci, pani poslankyne, len, prepánakráľa, nehlasujte za tento pozmeňujúci návrh.
Truban, Michal, poslanec NR SR (2024-01-24):
Ešte kým tu je aj pán poslanec, chcem poďakovať pekne za zhrňujúci príhovor. Veľakrát ste tam použili slovo občan a nezaznieva to až tak často z tých príhovorov, ale zároveň ste povedali aj to, že táto novela zásadne môže poškodiť život občanov na Slovensku, a máte veľkú pravdu. A je to veľmi smutné, že kvôli zopár ľuďom, ktorí si touto novelou chcú zlepšiť svoj vlastný život, tak obetujú životy všetkých ostatných občanov. Obetujú ich najskôr tým, že keď sa vôbec táto novela schváli a keď tu nastane právny chaos a chaos so všetkými možnými spismi, to tu celkom dobre rozobral aj pán poslanec Sulík, potom ten ich život zhoršia, aj keď to bude platiť dlhodobo, pretože táto novela prináša zásadnú nespravodlivosť pre ľudí, ktorí nepáchajú trestné činy, a zároveň ich život zhorší potom aj ekonomicky, pretože táto novela, pokiaľ bude platiť, bude mať obrovské dôsledky aj na ekonomiku Slovenska. Taktiež sa to tu rozoberalo už viackrát, bude to mať vplyv na možné zastavenie eurofondov, na kradnutie, ale najväčší vplyv to znovu bude mať aj na ľudí, ktorí po tomto celom nebudú chcieť do našej krajiny chodiť, naopak, budú chcieť z nej odchádzať. Takže ďakujem ešte veľmi, ďakujem ešte raz veľmi pekne za to, že koľkokrát ste v tom svojom príhovore povedali slovo občan, práve pre nich sme tu a toto by si mala aj táto koalícia uvedomiť a začať toto slovo znova brať vážne, aj oni aby ho používali potom vo svojich príhovoroch, a nielen v príhovoroch, ale aj vo svojej práci.
B. Bugár, podpredseda NR SR: (2005-09-27):
J. Štefanková, poslankyňa: Sľubujem. (Potlesk.)
P. Hrušovský, predseda NR SR: (2003-09-09):
(Hlasovanie.) Prítomných je 138 poslancov, za 76, proti  42, zdržalo sa 17, nehlasovali 3. Návrh sme schválili. Prosím ďalší návrh. I. Hamarčák, poslanec: Ďalej odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 312 z 30. júla 2003 prideliť v druhom čítaní na prerokovanie tento návrh okrem výboru pre financie, rozpočet a menu aj Ústavnoprávnemu výboru Národnej rady, Výboru Národnej rady pre pôdohospodárstvo, Výboru Národnej rady pre verejnú správu, Výboru Národnej rady pre sociálne veci a bývanie a Výboru Národnej rady pre zdravotníctvo. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Dajte, prosím, o mojom návrhu hlasovať, pán predseda.
Pročko, Jozef, poslanec NR SR (2021-06-24):
Ten Šudík ma vždy predbehne. Janka, všetko dobré, veľa zdravia, Božieho požehnania a v tom Kežmarku plno síl so SMEROHLAS-om! Chcem len povedať, lebo reagoval na mňa, nech si vyčistí pán neofašista Taraba uši, tu reagoval Rišo, nie ja naňho. Takže keď si vyčistí tie uši, ktoré tam má zapchaté, tak bude v poriadku s kšeftami so smerákmi, ktoré má plno upchaté, takže ďakujem. A chcem reagovať na teba, Janka, naozaj absolútne si mala vo všetkom pravdu. Vo všetkom si mala pravdu. Verejnú správu si zneužili a z verejnej správy si spravili biznis smerohlasáci, pretože naozaj tam dosadili svojich ľudí. Na tých okresných úradoch, čo sme tu počuli, že je tam plno ľudí, ktorí robia čestne. Áno, a, samozrejme, ale je tam kopec ľudí, ktorí naozaj robia... (Reakcia z pléna.) Počkám, kým pán Kuffa si doreční. Pán Kuffa, vyrušujete ma! Pán Kuffa, vyrušujete ma! (Prerušenie vystúpenia predsedajúcim.)
Hambálek, Augustín, poslanec NR SR (2021-09-17):
Ďakujem, pán predseda. Ctené plénum, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov o výsledku prerokovania návrhu zákona. Národná rada Slovenskej republiky uznesením z 11. mája 2021 č. 748 sa uzniesla prerokovať návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport a určil aj lehoty na jeho prerokovanie do 14. júna 2021. Navrhovatelia zákona listom zo dňa 3. 6. 2021 požiadali predsedu Národnej rady Slovenskej republiky o zaradenie predmetného návrhu zákona na jeho prerokovanie v druhom čítaní na septembrovú schôdzu Národnej rady Slovenskej republiky. Výbory prerokovali návrh zákona v lehote do začiatku konania septembrovej schôdze Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 289 z 10. júna 2021 a Výbor Národnej rady Slovenskej republiky pre vzdelávanie, vedu, mládež a šport v uznesení č. 100 zo 16. septembra 2021 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV. spoločnej správy. Gestorský výbor odporúča Národnej rade Slovenskej republiky schváliť, hlasovať o návrhoch uvedených pod bodmi 1 až 6 spoločne s odporúčaním ich schváliť. Gestorský výbor Slovenskej republiky návrh zákona odporúča schváliť v znení pozmeňujúcich a doplňujúcich návrhov uvedených v tejto správe. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 17. septembra 2021 č. uznesenia 108. Týmto uznesením výbor ma poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru. Pán predsedajúci, skončil som. Otvorte, prosím, rozpravu.
Blanár, Juraj, podpredseda NR SR (2023-06-23):
Pani poslankyňa Kavecká s faktickou.
Oravec, Ján, poslanec NR SR (2023-06-13):
Ďakujem pekne. Karol, ty si veľmi správne povedal, že ten čas, ktorý sme mali k dispozícii, aby sme si pozreli návrh programového vyhlásenia vlády, nebol dlhý, napriek tomu sme dali hlavy dokopy a vyprodukovali sme podľa mňa veľmi slušné stanovisko, ktoré si ty predniesol, a komplexné stanovisko, kde na jednej strane boli veci, ktoré sme vyzdvihli, na druhej strane veci, kde sme adresovali kritiku, respektíve hovorili o tom, že sa to dá urobiť lepšie. Je to logické, lebo programové vyhlásenie vlády je literárny útvar, za ktorý jeho autori nikdy nezískajú Nobelovu cenu za literatúru, to je všetkým hádam jasné. Ja viem, o čom hovorím, lebo tiež som v roku 2020 časť programového vyhlásenia vtedajšej vlády písal, takže viem, že je veľmi ťažké napísať text, ktorý by vyhovoval všetkým, alebo teda je to takmer nemožné. Pokiaľ ide o to, čo hovoril Karol, týkajúce sa ekonomiky, tam by som rád dodal to, že tiež vidím v tom programovom vyhlásení vlády niečo, čo by som vyzdvihol, a to sa nachádza hlavne v úvodnej časti, a to je dôraz na modernizáciu, potrebu modernizácie krajiny, na to, že potrebujeme dôraz klásť na budúcnosť, konkurencieschopnosť a úspech Slovenska. Tam, kde by som bol kritickejší, že už potom v tom texte neviem nájsť tie konkrétne opatrenia, ako tú konkurencieschopnosť zvýšiť. Hovorí sa tam o inováciách, prechode na zelenú ekonomiku, lákaní talentov. Áno, to sú všetko dôležité parametre, ale chýba mi tam taký výraznejší ťah na bránu, pokiaľ ide o stimuláciu ekonomiky na strane ponuky, supply-side, to je to, čo, pán Ódor, určite mi rozumiete, čo mám na mysli, takže verím, že v nejakých ďalších detailnejších diskusiách vyplávajú na povrch aj takéto opatrenia. Napriek tomu teda ten text podporím.
Laurenčík, Milan, podpredseda NR SR (2022-05-05):
Takže to bola reakcia aj na doplňujúcu otázku, tým pádom sme zodpovedali všetky položené otázky, ktoré boli položené predsedovi vlády. My budeme pokračovať odpoveďami členov vlády a generálneho prokurátora na otázky poslancov. Prvá otázka je od pána poslanca Andreja Stančíka na podpredsedu vlády a ministra hospodárstva Richarda Sulíka, ktorého zastupuje pán minister Branislav Gröhling, a otázka znie: „Pán minister, opozícia vyčíta vášmu rezortu nedostatok prípravy na výpadok dodávok plynu. Ako na tom ministerstvo hospodárstva teda je?“ Nech sa páči, pán minister. V zastúpení pána ministra hospodárstva máte päť minút na odpoveď.
P. Hrušovský, podpredseda NR SR: (2001-09-07):
(Hlasovanie.) Prítomných je 104 poslancov, za návrh 70, proti 2, zdržalo sa 31, nehlasoval 1. Návrh sme schválili.
R. Raši, minister zdravotníctva SR: (2009-02-17):
Myslím si, že všetko bolo povedané. Tento zákon sme predkladali ako zákon odborný. Predkladal som ho so svojím osobným presvedčením aj za pozmeňujúce návrhy, za ktoré som hlasoval teraz, respektíve, ktoré som podporil, som robil ako zdravotník lekár a minister zdravotníctva. Aj v prvom čítaní boli mnohé názorové rozdiely, ktoré nezohľadňovali príslušnosť k politickému spektru, ale už dnes sme videli aj vo vystúpení pána poslanca Novotného, že hlasovanie sa blíži a je priestor z toho vytĺcť možno aj niečo pozitívne politické. Tak, pán poslanec Novotný, na to si mal čas štyri roky predtým, aby si tento zákon v spolupráci s ministrom Zajacom predložil a akúkoľvek jeho verziu dal schváliť. Čiže pre mňa je podstatné to, aby zákon prešiel, pretože okrem priečok rieši ten zákon minimálne ďalších desať ustanovení, ktoré súvisia čisto s ochranou nefajčiarov. Takže toľko k zákonu. A teraz jeden osobný príhovor, teraz, respektíve osobné záverečné skonštatovanie. Chcem len poprosiť, aby ste si uvedomili, že každý z nás, keď bude chcieť chrániť nefajčiarov, tak to sám môže robiť, a preto ťa chcem ako mladšieho kolegu poprosiť, doktor Novotný, nefajči doma cigary pri otvorenom okne, lebo aj to je pasívne fajčenie, ktoré môže poškodiť tvojim deťom. A ďalšia vec, čo je dôležitá, existuje aj terciárne fajčenie, t. j. život s nefajčiarom v jednej domácnosti, kde je podľa najnovších výskumov zistené, že takisto to škodí. Ďakujem pekne. (Potlesk.)
Figeľ, Ján, podpredseda NR SR (2013-06-04):
Ďakujem pekne. Je po 17.00 hodine, ale keďže je len jedná faktická poznámka, navrhujem, aby sme dokončili tento bod z hľadiska rozpravy, a potom pristúpime k hlasovaniu. Takže, pani Helena Mezenská, nech sa páči.
Jurinová, Erika, podpredsedníčka NR SR (2014-11-08):
Na vaše vystúpenie, pán poslanec, chce reagovať trinásť poslancov, dvanásť. Môžete prelistovať. Dvanásť poslancov, trinásť. Uzatváram možnosť prihlásiť sa s faktickou poznámku. Nech sa páči, pán poslanec Brixi.
Sedlák, Justín, poslanec NR SR (2024-04-17):
Vážený pán predsedajúci, vážený pán minister, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov (tlač 218). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2016-09-12):
S faktickými poznámkami nikto. Ukončujem možnosť sa prihlásiť. Nech sa páči v rozprave vystúpi pani poslankyňa Kaščáková. Takže prepadáva jej poradie. Ďalej vystúpi pán poslanec Viskupič, nech sa páči. Tak isto prepadáva poradie. Pán poslanec Baránik, nie je, prepadáva poradie. Pán poslanec Osuský, tak isto. Pani poslankyňa Verešová, nech sa páči.
Šimečka, Michal, podpredseda NR SR (2023-11-21):
Ďakujem veľmi pekne. Pán poslanec Grendel.
M. Číž, podpredseda NR SR: (2007-09-04):
Slovo má pani poslankyňa Sabolová.
Bugár, Béla, podpredseda NR SR (2017-04-04):
Vyhlasujem všeobecnú rozpravu o tomto bode programu za skončenú. Pán navrhovateľ, nech sa páči, môžte zaujať stanovisko k rozprave.
Bugár, Béla, podpredseda NR SR (2016-10-11):
Ďalej v rozprave vystúpi pán spravodajca a potom otvorím možnosť sa prihlásiť ústne do rozpravy.
Grendel, Gábor, podpredseda NR SR (2021-09-22):
Ďakujem, pán poslanec, prosím, zaujmite miesto pre navrhovateľov. Dávam teraz slovo spravodajkyni z ústavnoprávneho výboru pani poslankyni Petre Hajšelovej, aby informovala Národnú radu o výsledku rokovania výboru o tomto návrhu zákona a aby odôvodnila návrh a stanovisko gestorského výboru.
Kažimír, Peter, podpredseda vlády a minister financií SR (2014-07-04):
Áno, dokončím, dokončím, už toho nie je veľa.
Pellegrini, Peter, predseda NR SR (2015-05-14):
Prezentujme sa a hlasujme o bodoch 3 a 8 spoločnej správy. (Hlasovanie.) Prítomných 135 poslancov, za hlasoval 1, proti bolo 74, zdržalo sa 60 poslancov. Návrh sme neschválili.
Ďuriš Nicholsonová, Lucia, podpredsedníčka NR SR (2017-11-30):
Dobre, nech sa páči.
Sulík, Richard, predseda NR SR (2010-12-14):
Ďakujem. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Martinovi Poliačikovi, aby informoval Národnú radu o výsledku rokovania výborov. Nech sa páči.
Antal, Peter, poslanec NR SR (2019-09-11):
Ďakujem pekne. Pán predsedajúci, v rozprave k uvedenému návrhu zákona vystúpili siedmi poslanci. Pán predseda, dajte najprv hlasovať o návrhu poslanca Fecka nepokračovať v rokovaní o návrhu zákona.
Poliačik, Martin, poslanec NR SR (2016-09-12):
Ďakujem, pán predsedajúci, ale prepáčte, ale nebolo doteraz zvykom, že predsedajúci má faktické poznámky, pri vedení schôdze je predsedajúci naozaj odosobnený od témy a nevstupuje do nej a bolo dobrou tradíciou, bolo dobrou tradíciou, že keď chcel mať faktickú poznámku, tak ho niekto vystriedal na predsedníckej stoličke. Odsadol si vedľa, mal faktickú a potom sa vrátil naspäť. Vy ste tiež nový na tejto funkcii, ale tiež je to precedens, ktorý tu predtým nebol.
Vaľová, Jana, poslankyňa NR SR (2012-05-15):
Prosím, pán predseda, dajte hlasovať o voľbe Petra Pellegriniho za člena Dozornej rady Sociálnej poisťovne.
I. Andruskó, poslanec: (2009-02-17):
Prvé uznesenie je pod č. 240/1992. Mestské zastupiteľstvo v Komárne súhlasí s umiestnením súsošia svätého Cyrila a Metoda vo vnútorných priestoroch vojenského kostola v Komárne. To bolo prvé uznesenie. Posledné uznesenie, citujem, „Mestské zastupiteľstvo v Komárne po a berie na vedomie žiadosť Domu Matice slovenskej v Komárne zo dňa 4. marca 2008 vo veci vydania stanoviska vlastníka pozemku Komárna k stavebnej činnosti, ktorá je predmetom stavebného konania vo veci umiestnenia súsošia svätého Cyrila a Metoda  na priečelí budovy Domu Matice slovenskej v Komárne a po b schvaľuje,“ ešte raz opakujem schvaľuje, „umiestnenie súsošia svätého Cyrila a Metoda na priečelí budovy Domu Matice slovenskej v Komárne nachádzajúcej sa na pozemku v Komárne, ktorého vlastníkom je mesto Komárno.“ Ďakujem pekne.
Jurinová, Erika, podpredsedníčka NR SR (2015-10-30):
Pán poslanec Novotný.
Huba, Mikuláš, poslanec NR SR (2014-03-28):
Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Puškárová, Paula, poslankyňa NR SR (2024-10-23):
Ďakujem veľmi pekne, pán predsedajúci. V rozprave vystúpil jeden poslanec. Nebol podaný žiaden pozmeňujúci a doplňujúci návrh. Pán predsedajúci, prosím, dajte hlasovať o návrhu uznesenia, ktoré je obsiahnuté v tlači 560.
Goga, Ľudovít, poslanec NR SR (2019-09-19):
Ďakujem za slovo. Myslím, že už veľa skutočností tu odznelo, nechcem sa opakovať, ale chcel by som len zo skúseností, akú máme my, povedať niečo. My sme pôvodne prevádzkovali autopožičovňu so zahraničnou spoločnosťou SIXT a tu zo skúseností už bolo to, že vodičovi mladistvému do 21 rokov sa vôbec nepožičiavajú autá. To nehovoríme o nákladných autách. A vodiči vo veku od 21 do 25 rokov mali tzv. ten under age restriction, čo bolo vlastne vekové obmedzenie. A poistka pre nich bola, myslím, že 10 euro na deň za požičanie. Takže už aj tie požičovne to vedia, že tí vodiči nemajú skúsenosti tým, že nešoférujú. A bavíme sa stále iba o osobných autách. A to vôbec, ani drahé limuzíny sa im nepožičiava. Takže určite to, čo odznelo, skúsenosti naberajú podľa mňa odjazdenými kilometrami a určite aj preškolením. Ďakujem za slovo.
P. Hrušovský, predseda NR SR: (2004-12-10):
Skôr ako začneme rokovať, chcem informovať Národnú radu, že o ospravedlnenie svojej neúčasti na dnešnom rokovacom dni požiadali páni poslanci Danko, Hanzel, Karlin, Mečiar, Murgaš a Novotný. Teraz pristúpime k rokovaniu o ďalšom bode programu, ktorým je návrh uznesenia Národnej rady Slovenskej republiky k realizácii dôchodkovej reformy . Návrh uznesenia vám bol rozdaný do lavíc. Teraz dávam slovo predkladateľovi návrhu uznesenia pánovi poslancovi a predsedovi poslaneckého klubu strany Smer Robertovi Ficovi, aby návrh uznesenia uviedol a odôvodnil. Nech sa páči.
M. Fronc, poslanec: (2006-10-17):
Vecne. Som vás opravil, že ide o navýšenie 72 mil., 72 mil. z rozpočtu pre regionálne školstvo robí dve promile z vášho rozpočtu, dve promile. O akom katastrofálnom náraste hovoríte? To je prvá vec. A druhá vec. Sám si protirečíte. Ak máte tú kompetenciu ako minister v takom prípade, tak tú škôlku materskú nezaraďte do siete a problém je vyriešený. Ale musíte vy zobrať zodpovednosť ako minister a nedávať tú zodpovednosť inde, zbaviť sa jej a dať ju všade inde – nedať si brať zodpovednosť, ktorá patrí podľa mňa ministrovi, ktorá je nepríjemná, ťažká, neraz vás za to budú kritizovať, „biť“, roznášať po médiách –, to ste minister a minister musí brať na seba zodpovednosť. Ďakujem.
Laššáková, Jana, podpredsedníčka NR SR (2014-11-25):
Ďakujem. Pán poslanec Mičovský.
J. Halecký, poslanec: (2007-02-01):
Po druhé, prečo do ústavného zákona ste nedali konkrétnu vec 9:9 %. A po ďalšie chcem sa opýtať, prečo pri reforme, pri ktorej ste boli, penzijného systému, nebol pomer iný ako 9:9, čo ja viem, 8:10, 7:11. Na základe čoho to tak vychádzalo a prečo ste presvedčený, že ten pomer je ten najsprávnejší – tých 50 % ku 50 %. Ďakujem.
Pčolinský, Peter, podpredseda NR SR (2022-10-27):
Ďakujem pekne. Otváram rozpravu. Do rozpravy som nedostal žiadnu písomnú prihlášku, pýtam sa teda, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca? Termín hlasovania dnes o jedenástej. 	Prerušujem rokovanie o tomto bode programu. Ďakujem pánovi ministrovi za 27 intenzívnych minút. Držím palce na tlačovej konferencii o jedenástej. Vyhlasujem dvojminútovú prestávku. (Krátka prestávka.)
Hrnčiar, Andrej, podpredseda NR SR (2017-05-18):
Otváram rozpravu. Do rozpravy som dostal tri písomné prihlášky, za klub SME RODINA Peter Pčolinský, za OĽANO poslankyňa Remišová a ešte je prihlásená poslankyňa Zemanová. Nech sa páči, pán Pčolinský.
Blanár, Juraj, podpredseda NR SR (2023-02-02):
Ďakujem, pán predseda. Otváram všeobecnú rozpravu, do ktorej som neobdržal písomnú prihlášku, preto môžete sa prihlásiť teraz ústne do rozpravy, kto má záujem. Konštatujem, že nikto, preto vyhlasujem rozpravu za uzavretú. Konštatujem, že o tomto návrhu zákona budeme hlasovať o sedemnástej hodine a prerušujem rokovanie o tomto bode programu. Ďakujem pánovi poslancovi Svrčekovi za maratón predkladaných návrhov zákonov, aj pánovi spravodajcovi a pristúpime teraz k ďalšiemu bodu, ktorým je bod č. 45, prvé čítanie o návrhu poslancov Petra Pčolinského a Jozefa Hlinku na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Je to pod parlamentnou tlačou 1405. Návrh na pridelenie výborom je pod rozhodnutím č. 1473. Udeľujem teraz slovo pánovi podpredsedovi Národnej rady Petrovi Pčolinskému, ktorý za skupinu poslancov tento návrh zákona uvedie v pléne. Nech sa páči. (Rokovanie o návrhu poslancov Národnej rady Slovenskej republiky Petra Pčolinského a Jozefa Hlinku na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1405.)
Kollár, Boris, predseda NR SR (2020-04-03):
Ďakujem. Otváram k tomuto bodu programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Ak nie, vyhlasujem rozpravu za skončenú. Chce sa k rozprave, chce k rozprave zaujať stanovisko navrhovateľ? Ďakujem, nie. Žiada si k rozprave zaujať stanovisko spravodajkyňa? Nie, ďakujem. Prerušujem rokovanie o tomto bode programu. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č . 461/2003 Z. z. o sociálnom poistení (tlač 43). Dávam slovo predsedníčke výboru pre sociálne veci poslankyni Jane Žitňanskej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 43.)
Bugár, Béla, podpredseda NR SR (2017-09-14):
Pán poslanec, keby ste tu boli počas rozpravy, tak by ste vedeli, že pani poslankyňa nepodala taký návrh. Keby podala počas rozpravy procedurálny návrh, aby sa s tým zaoberal ústavnoprávny výbor, je povinnosť predsedajúceho alebo teda na návrh spravodajcu o tom dať hlasovať. Ale počas hlasovania nemôžte podať procedurálny návrh. Že neovládate rokovací poriadok, to nie je moja chyba. (Potlesk.) Pán poslanec Budaj. (Reakcia z pléna.) Omyl? Pani poslankyňa Dubačová.
Jurinová, Erika, podpredsedníčka NR SR (2013-05-29):
Pani poslankyňa Žitňanská.
Žiga, Peter, podpredseda NR SR (2023-11-23):
257. Za klub SaS vystúpi pán poslanec Krúpa. Pán Grendel, máte procedurálny návrh? Nech sa páči.
Marosz, Ján, poslanec NR SR (2018-06-21):
Ďakujem za slovo. Vážený pán predsedajúci, dovoľte, aby som podľa rokovacieho poriadku, aby ste dali hlasovať o tom, že Národná rada prerokuje návrh zákona v druhom čítaní.
Poliačik, Martin, poslanec NR SR (2015-10-21):
Tak potvrdzuje sa, že má význam táto schôdza, konečne sa dostávame k reálnym dátam, už ľudia vedia, kto čo podpísal, kto čo zrazu, predseda parlamentu to vie, čakal by som teda skôr od ministra, od ministra školstva, ale zjavne, no, v línii Chanov kománd v SMER-e, kto má vedieť vie, ostatní referujú. Tak to je. Zároveň vo vystúpeniach ministra školstva sa oddeľuje zrno od pliev. To zrno je, čo on zrejme ako pomerne schopný človek v rámci dennodennej administratívy zvláda, a to bolo to, čo v podstate celý čas rozprával, keď sedel, keď stál za tým pultíkom. A plevy sú to, na čo buď nemá dosah, alebo nemá silu, kde jednoducho niekto príde a povie, že musí to byť takto, lebo tento človek, lebo tento projekt, lebo toto musí dobehnúť. A nemusíme mu tým pádom prisudzovať motivácie, ale je veľmi dobré, že sa začína hovoriť o realite. Je veľmi dobré, Lucia, že si povedala, že po Slovensku v tejto chvíli behajú ľudia, ktorí sa pýtajú otázky: Bolo vám toto dodané? Doniesol vám to niekto? Bolo toto školenie? Existuje naozaj niekde v realite tento človek, ktorý je podpísaný na tejto prezenčke? A možnože ak sa boja aj povedať svoje mená, dávajú informácie. A určite sa o tom dnes nerozprávame poslednýkrát. Ďakujem.
Huba, Mikuláš, poslanec NR SR (2012-06-20):
Ďakujem pekne za slovo, pani predsedajúca. Musím povedať, že vítam filozofiu toho pôvodne predloženého návrhu zákona, a verím, že uľahčí život skutočne malým výrobcom elektriny z obnoviteľných zdrojov. Zároveň môže pôsobiť motivačne a napokon sympaticky znie aj spomínaný argument o zvyšovaní energetickej sebestačnosti našich domácností a tých naozaj mikrovýrobcov elektrickej energie. Mám však otázku na predkladateľa, čo ho viedlo k stanoveniu hornej hranice inštalovaného výkonu pre potreby tohto zákona – 10 kW, aj keď čiastočne sa zmienil o tom, že by tam malo ísť o tých výrobcov, u ktorých je ten presah minimálny, ale predsa si myslím, že keď už sa púšťame do takéhoto zákona, do takéhoto manévru, že by sme už naozaj mohli tú hranicu stanoviť vyššie, ak tomu nič zásadné nebráni, a navrhujem ju zvýšiť na dvojnásobok. Aby som len nechválil, to, čo tu odznelo v podobe pozmeňovacích a doplňovacích návrhov, vnieslo podľa mňa dosť veľký chaos do toho celého a zo systémového hľadiska mnohé tie návrhy majú charakter nežiaducej nepriamej novely. Ja viem, že pán predkladateľ sa za to ospravedlnil, ale napriek tomu mi to veľmi kazí ten celkový umelecký dojem z toho pôvodného čistého a zrozumiteľného návrhu. Ďakujem za pochopenie.
Budaj, Ján, poslanec NR SR (2017-12-06):
Vážený pán predsedajúci, dámy a páni, rozpočet Slovenskej republiky je každý rok zákonom roka. Je to okamih, v ktorom najmä poslanci koalície strážia každú minútu, aby ustrážili rozpočet svojho ministra, aby ho podporili, aby prišli diskutovať, nie iba pľuť nadávky a špinu, ale pracovať. Pracovať nad rozpočtom krajiny, ktorej sa v tejto dobe nie zle darí, ale peniaze ľudia nevidia. A preto tu riešime záhadu, záhadu nie lochnesskej, ale bratislavskej príšery na Vodnom vrchu. Kam miznú peniaze v dobrých rozpočtových rokoch? Prečo nie je vyrovnaný rozpočet? Pán minister, prečo nedodržujete slovo? Prečo odkladáte z roka na rok, aby sa... (Zaznievanie gongu. Prerušenie vystúpenia predsedajúcim.)